<classify> Azam FC haikuwa na kazi nyepesi kwani katika dakika zote 90 timu hizo zilitoka sare ya kufungana bao 1-1 na kuongezewa muda wa dakika 30 na kushindwa kutambia baada ya kutoka sare ya 2-2 kabla ya kupigiana penalti.Shujaa wa Azam FC alikuwa beki Aggrey Morris, aliyefunga penalti ya tano na kuamsha shangwe kwa wachezaji wenzake. Wengine waliofunga penalti za Azam FC ni John Bocco, Himid Mao, Allan Wanga na Waziri Salum wakati zile za Mwadui zilifungwa na Malika Ndeule, Iddi Moby na Jabir Aziz.Aliyekosa upande wa Mwadui ni Kevin Sabato. Dakika 90 za mchezo huo zilimalizika timu hizo zikiwa zimefungana bao 1-1, Azam FC ikitangulia kwa bao la Khamis Mcha Vialli dakika ya tatu kabla ya Mwadui kusawazisha kupitia kwa dakika ya 82.Katika dakika 30 za nyongeza Azam walitangulia tena kwa bao la Mcha dakika ya 97, kabla ya Jabir Aziz kuisawazishia Mwadui dakika 120. Kwa upande wa Coastal Union na Yanga katika mchezo mwingine wa nusu fainali uliofanyika kwenye Uwanja wa Mkwakwani, mchezo huo ulivunjika katika dakika ya 110.Kwa mujibu wa taarifa kutoka Tanga, ilidaiwa kuwa mchezo huo ulivunjika wakati Yanga ikiwa mbele kwa mabao 2-1 uwanjani hapo kufuatia mshika kibendera namba mbili kupasuliwa juu ya jicho la kushoto kwa jiwe lililotupwa na shabiki. Coastal Union ilitangulia kwa bao la kiungo Mcameroon, Youssouf Sabo kabla ya Yanga kusawazisha kupitia kwa mshambuliaji Donald Ngoma, ambapo mabao yote yalifungwa kipindi cha pili.Amissi Tambwe akaifungia Yanga bao la pili mwanzoni tu mwa dakika 30 za nyongeza baada ya dakika 90 kumalizika timu hizo zikiwa zimefungana bao 1-1. Msemaji wa Coastal Union, Oscar Asenga mwenyewe alidaiwa kuwa timu yao ilionewa na mwamuzi, ambao walikuwa wakiipendelea wazi Yanga.Kwa upande wa Azam FC wenyewe walipata bao katika dakika ya tano lililowekwa kimiani na Khamisi Mcha dhidi ya wenyeji Mwadui ya Shinyanga katika mchezo huo wa nusu fainali ya Kombe la FA.Mcha aliifungia tena Azam FC bao la pili katika dakika ya saba ya muda wa nyongeza na kuifanya timu hiyo kuwa mbele kwa mabao 2-1. Jabir Azizi alifunga kwa penalti katika dakika ya 14 kipindi cha pili cha muda wa nyongeza na kufanya matokeo kuwa 2-2 hadi zinamalizika dakika 120 za mchezo huo.Bado haijajulikana mchezo huo wa Yanga na Coastal Union kama utarudiwa au Yanga watapewa ushindi. Coastal Union walitawala zaidi dakika ya 55 hadi 58 hasa katikati ya uwanja, huku Yanga walionekana wakichanganyikiwa na kupoteza mipira mingi bila sababu.Hatimaye Coastal walifanikiwa kupata bao la kuongoza katika dakika ya 54 mfungaji akiwa ni Yossiuf Sabo kwa shuti kali la chini baada ya kazi nzuri ya Ayoub Semtawa kuwachambua mabeki wawili wa Yanga.Donald Ngoma aliisawazishia Yanga bao katika dakika ya 60 baada ya mabeki wa Coastal Union kusimama wakifikiri kuwa mchezaji huyo Mzimbabwe alikuwa ameotea. Hadi dakika 90 za mchezo zinamalizika kwenye Uwanja wa Mkwakwani mjini Tanga, timu hizo zilitoka sare ya kufungana bao 1-1 na kuongezewa dakika 30.  <topic>: michezo 